om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Frankrig - EGF/2021/007 FR/Selecta

5.Ansøgningen vedrører 473 afskedigede arbejdstagere, hvis aktivitet er ophørt i Selecta. Denne virksomhed er aktiv i den økonomiske sektor, som er klassificeret under hovedgruppe 46 ("Engroshandel undtagen med motorkøretøjer og motorcykler") i NACE rev. 2. Afskedigelserne er spredt over hele det franske fastland.

4.De franske myndigheder indgav ansøgning EGF/2021/007 FR/Selecta den 12. oktober 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen og anmodede de franske myndigheder om yderligere oplysninger den 26. oktober 2021. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 7. februar 2022.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

9.Ud over de allerede omhandlede arbejdstagere omfatter de støtteberettigede modtagere 179 afskedigede arbejdstagere, hvis aktivitet ophørte før eller efter referenceperioden på fire måneder. Alle disse arbejdstageres aktivitet ophørte inden for de seks måneder før referenceperiodens start den 1. juni 2021 og/eller mellem slutningen af referenceperioden og dagen før vedtagelsen af dette forslag. Der kan etableres en klar årsagssammenhæng med den begivenhed, der udløste ophøret af de afskedigede arbejdstageres aktivitet under referenceperioden.

10.Det samlede antal støtteberettigede modtagere er derfor på 473.

Beskrivelse af de begivenheder, der førte til afskedigelser og aktivitetsophør

11.Salg gennem salgsautomater er blevet hårdt ramt af de økonomiske og finansielle konsekvenser af covid-19-pandemien. Ifølge EVA (European Vending & Coffee Association) var faldet i salg og omsætning meget større i 2020 end under den økonomiske og finansielle krise. I april 2020 indberettede 58 % af de europæiske operatører af salgsautomater et omsætningstab på mellem 61 % og 99 % på årsbasis. I september indberettede 48 % af operatørerne en nedgang i omsætningen på mellem 21 % og 40 % på årsbasis.

12.I Frankrig findes der ca. 600 000 salgsautomater med 70 % i virksomheder og 30 % på offentlige steder. Ifølge NAVSA, som er den franske organisation for salgsautomater og salgsautomattjenester, befandt sektoren sig i en situation med inaktivitet/begrænset drift, selv om salgsautomaterne fik lov til at fortsætte driften under pandemien. Inaktiviteten blev udløst enten af lukningen af de anlæg, hvor maskinerne var opstillet (virksomheder og offentlige steder som f.eks. lufthavne, jernbanestationer osv.), eller af manglende adgang til de offentligt tilgængelige automater. Adgangen til salgsautomaterne blev begrænset for at undgå, at folk samledes i nærheden af maskinerne, og ikke på grund af sundhedsrisici i forbindelse med maskinernes drift.

13.I takt med lempelsen af kravene til nedlukningen blev adgangen til maskiner/anlæg lettet. Sundhedsforanstaltninger fører dog stadig til afbrydelse eller begrænsning af salg gennem salgsautomater (f.eks. forbud mod salg af ikkevæsentlige produkter, anbefalinger om ikke at drikke eller spise i det offentlige transportnet osv.) Desuden forårsagede en massiv stigning i telearbejde et kraftigt fald i forbruget på arbejdspladserne. Størstedelen (90 %) af de europæiske operatører af salgsautomater rapporterede, at de var berørt af personer, der arbejdede hjemmefra, da mere end 80 % af salgsaktiviteterne finder sted på arbejdspladser. I Frankrig mistede virksomheder i segmentet salgsautomater i regionen Île-de-France 70 % af omsætningen (september 2020 på årsbasis) på grund af telearbejde.

14.Ifølge NAVSA faldt omsætningen i sektoren i Frankrig mellem 50 og 90 % i 2020 i forhold til 2019, hvilket bragte ca. 25 000 arbejdspladser i fare. For 2021 forventes aktiviteten i sektoren at nå op på 25 % af niveauet fra før pandemien.

15.Faldet som følge af nedlukningen i antallet af besøgende på steder, hvor Selectas salgsautomater er opstillet, medførte et drastisk fald i omsætningen pr. maskine. Ifølge Selecta var der en tilbagegang i genopfyldningen af maskinerne til trods for opsvinget i sommeren 2020 på 47 % i forhold til februar 2020, som var den sidste måned før pandemien.

16.Selecta opererer på et mættet marked. Konkurrencen er således hård og fører til lave salgspriser for produkter, der sælges fra salgsautomater, og til høje afgifter i leje af det område, hvor maskinerne er installeret. Dette indsnævrer operatørernes fortjenstmargener.

17.På trods af genforhandlingen af kontrakter i et forsøg på at begrænse en tabsgivende situation, der forværredes af faste omkostninger og faldende salg, registrerede Selecta et driftstab på 60 mio. EUR i 2020. I første halvdel af 2021 steg omsætningen med 0,4 % i forhold til 2020. Omsætningen er imidlertid på ca. halvdelen (-48,3 %) af, hvad den var i 2019.

18.I lyset af disse økonomiske vanskeligheder udarbejdede virksomheden en plan, der bestod i at omstrukturere aktiviteterne og afskedige 473 arbejdstagere.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

19.Regionen Île-de-France (32 %) og byen Lille (13 %) er blevet hårdest ramt af afskedigelserne i Selecta.

20.De franske myndigheder forklarer, at forværringen af arbejdsmarkedet i Île de France, ligesom i resten af Frankrig, var en følge af sundhedskrisen og navnlig den første nedlukning (fra 17. marts-10. maj), hvor den økonomiske aktivitet næsten ophørte. Antallet af ledige i Île-de-France steg med 8,6% (i fjerde kvartal af 2020 på årsbasis), med mere end 1 mio. registrerede jobsøgende og en ledighed på 8,3%. I oktober 2021 var arbejdsløsheden på 7,6 %, og antallet af jobsøgende var en smule lavere end i fjerde kvartal af 2020, dog stadig over en million jobsøgende.

21.I tredje kvartal af 2021 på årsbasis faldt antallet af jobsøgende med 1,8 % for mænd og med 2,3 % for kvinder i Île-de-France. Pr. aldersgruppe faldt antallet af jobsøgende under 25 år med 5,7 % og med 3,2 % for aldersgruppen 25-49 år, mens antallet af jobsøgende på 50 år og derover steg med 2,1 %.

22.Lille ligger som nr. 195 ud af 321 franske beskæftigelsesområder. Den registrerede arbejdsløshedsprocent i første kvartal af 2021 i Hauts de France, hvor Lille er beliggende, var på 9,4 %. I oktober 2021 var 52 % af de registrerede arbejdsløse mænd og 48 % kvinder. Opdelt på aldersgruppe udgjorde arbejdsløse op til 30 år 32 %, arbejdsløse på 54 og derover udgjorde 12 %, og gruppen 30-54 år udgjorde på 56 %.

23.Den franske arbejdsforvaltning præciserede, at omstruktureringen hos Selecta påvirkede beskæftigelsen i de pågældende områder. Den underrettede derfor virksomheden om dennes forpligtelser med hensyn til sætte gang i beskæftigelsen i disse områder. Virksomheden er forpligtet til træffe foranstaltninger, som f.eks. direkte hjælp til beskæftigelse, finansiering af fremadrettede undersøgelser, finansielt bidrag til gensidige fonde til at sætte gang i regionen osv. med henblik på at fremme nye økonomiske aktiviteter og jobskabelse som kompensation for tabte arbejdspladser.

Anvendelse af EU's kvalitetsramme for foregribelse af forandringer og omstruktureringer

24.De franske myndigheder har beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer. I henhold til den franske arbejdsmarkedslov er en virksomhed, der ikke er under afvikling, og som beskæftiger 1 000 medarbejdere eller derover, ansvarlig for de fulde omkostninger til ledsagende aktive arbejdsmarkedsforanstaltninger til personale, der afskediges som følge af organisatorisk omstrukturering. Virksomheden kan på frivillig basis forlænge den obligatoriske periode på fire måneder. Indgriben fra de offentlige myndigheders side kan først ske efter udløbet af de foranstaltninger, der er truffet af den afskedigende virksomhed.

25.De franske myndigheder har anført, at personale og fagforeningsrepræsentanter er tæt involveret i de organisatoriske planer for tilpasning til forandringer. De fremhævede også, at Selecta indførte en meget aktiv uddannelsespolitik, der rækker langt ud over virksomhedens retlige forpligtelser. I 2021 var uddannelsesbudgettet pr. arbejdstager 30 % højere end i 2019 med det formål at forbedre personalets beskæftigelsesegnethed og mobilitet.